চোৰাংচোৱা সূত্ৰই নৰ্থ ইষ্ট নাও-ক জনাইছে যে যোৱা বছৰৰ শেষৰ ফালে চীন-ম্যানমাৰ সীমান্তৰ ৰুইলিত এক মটৰচাইকেল দুৰ্ঘটনাত গুৰুতৰভাৱে আঘাত পোৱা বৰুৱাৰ জটিলতা এতিয়াও আঁতৰা নাই।
দক্ষিণ-পশ্চিম ৰুইলিৰ ৬ কিঃমিঃ দূৰত য়ুনান ফাৰ্স্ত পিপলছ হস্পিটেলত যোৱা কেইমাহমান তেওঁ চিকিৎসা গ্ৰহণ কৰি আছে।
সূত্ৰসমূহে জনায় যে কামিহাড়, ভৰি আৰু হাতৰ হাড় ভগা বৰুৱাক চিকিৎসাৰ বাবে প্ৰথমে গুৱানঝৌৰ দক্ষিণ চিকিৎসা বিশ্ববিদ্যালয় হস্পিটেললৈ নিয়া হৈছিল।
হাড় ভগাৰ চিকিৎসা সমাপ্ত হোৱাৰ পিছতে তেওঁ পুনৰ ঘূৰি আহে ম্যানমাৰৰ ফালৰ তেনচঙলৈ, ৰুইলিৰ পৰা তালৈ বেছি দূৰ নহয়।
কিন্তু দায়েবিতিচ আক্ৰান্ত হোৱা বাবে বিদ্ৰোহী নেতাজনে আন কিছুমান জটিলতাত ভুগিবলৈ আৰম্ভ কৰিছে।
সেয়ে তেওঁক ৰুইলিৰ সমীপৰ এখন চিকিৎসালয়ত ভৰ্তি কৰোৱা হৈছে। ২০০৯ চনৰ পৰা বহিৰ্জগতৰ সৈতে যোগাযোগৰ বাবে বৰুৱাই চীনা চহৰ ৰুইলিকে ব্যৱহাৰ কৰি আহিছে।
য়ুনান ফাৰ্স্ত পিপলছ হস্পিটেলৰ উপগ্ৰহীয় ছবি।
শ্বেইখ হাছিনাৰ আৱামী লীগ চৰকাৰৰে আক্ৰমণ নমাই অনাৰ পিছত ২০০৯ চনত ম্যানমাৰলৈ স্থান পৰিৱৰ্তন কৰাৰ পৰাই তেওঁ তেনচঙত অৱস্থান লৈ আহিছে।
স্বাস্থ্যজনিত কাৰণৰ বাবে বাৰ্মিজ আৰ্মিয়ে চাগাইং প্ৰদেশৰ তা গাত সৃষ্টি কৰা পৰিস্থিতিৰ মোকাবিলা কৰিব পৰা নাই বৰুৱা।
এন এচ চি এন-কেৰ মুখ্যালয় থকা তা গাত যোৱা ফেব্ৰুৱাৰিত এক বৃ্হৎ আক্ৰমণ সংঘটিত কৰিছিল ম্যানমাৰ আৰ্মিয়ে।
ম্যানমাৰ চৰকাৰৰ সৈতে ২০১২ চনৰে পৰা থকা যুদ্ধবিৰতিৰ চুক্তিৰ ৰিস্ক ল'ব নোখোজা এন এচ চি এন-কেই সেনা অভিযানৰ বিৰুদ্ধে প্ৰতিৰোধ গঢ়া নাছিল।
কিন্তু তা গাস্থিত শিবিৰসমূহত ম্যানমাৰ আৰ্মিয়ে অভিযান চলাব খোজাত আলফা (স্বাঃ)ৰ সৈতে তেওঁলোকৰ সংঘাতৰ সূত্ৰপাত হয়।
মে'জৰ জ্যোতিৰ্ময় অসমকে ধৰি কেইজনমান সেনানী তেওঁলোকে হেৰুৱাব লগা হৈছে।
আক্ৰমণটোৰ পিছৰে পৰা আলফা (স্বাঃ)ৰ আন সদস্যসকলো দিহিঙে দিপাঙে পলাব লগা হৈছে আৰু এতিয়ালৈকে কমেও ৯জনে কৰ্তৃপক্ষৰ ওচৰত আত্মসমৰ্পণ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
